אשר טללים

אשר טללים (30 במרץ 1950 – 21 באוקטובר 2022) היה במאי קולנוע ישראלי, שביים וערך עשרות סרטים ארוכים וזכה בפרס האקדמיה הישראלית (אופיר). טללים שילב עשיית סרטים עם הוראת קולנוע, והיה פעיל במוסדות ידועים בתחום הקולנוע. מרכז פעילותו של טללים היה בישראל, אך מ-1998 ועד 2021 פעל בלונדון.

 ביוגרפיה 
טללים נולד ב-1950 בטנג'יר שבמרוקו בשם מסוד בן-טולילה לאסתר ויעקב בן-טולילה. ממרוקו עברה המשפחה למאלגה שבספרד, וב-1960 עלה לישראל עם משפחתו וקיבל את השם אשר. המשפחה התיישבה בבני ברק שם למד בבית ספר התיכון הדתי. ב-1968 התגייס טללים לחטיבת גולני ושירת בסיני בתקופת מלחמת ההתשה ובהמשך השתתף במלחמת יום הכיפורים. החוויות משתי מלחמות אלו היוו את הבסיס ליצירותיו הראשונות.

טללים גר ופעל תקופה ארוכה בירושלים ועסק בבימוי ועריכת סרטים וכן בהוראה. ב-1986 ייסד את הקורס הפופולרי "קולנוע – טריטוריה נסתרת" בסינמטק ירושלים והיה שותף בניהולו ואף הירצה בו עד 1997.

ב-1989 היה בין מייסדי בית הספר סם שפיגל לקולנוע ולטלוויזיה ושימש בו כמורה לעריכת קולנוע.

ב-1998 עבר טללים עם אשתו השנייה, רונית, לגור בלונדון (בעקבות לימודי הדוקטורט של אשתו) שם הוזמן להצטרף לסגל הקבוע של בית הספר הגבוה לקולנוע של בריטניה , ה־NFTS ולימד בו. בתקופה זו הפעיל טללים קרן לסרטים קצרים TPSFF@UKJF והיה שותף להפקתם של 29 סרטים (23 עלילתיים, 3 דוקומנטריים, 3 סרטי אנימציה).

טללים חזר לפעילות קולנועית בישראל באפריל 2021 והתגורר תקופה ביישוב כליל שהיה בין מייסדיו ב-1979. לאחר תקופה בכליל חזר לגור בלונדון.

 משפחתו 
טללים נישא בנישואים ראשונים למירי שטראוס טללים (לבית פיליפ) ונולדו להם 2 ילדים (ענהאל ותום קרלוס). נישא שנית לרונית (לבית יואלי) ומנישואים אלו נולדו לו 2 ילדים נוספים (אביגיל ויהונתן). נפטר באוקטובר 2022 בלונדון לאחר מאבק במחלת הסרטן.

בנו, תום קרלוס, שנקרא על שם דודו,  (אחיו הצעיר של טללים), שנהרג ב-1973 במהלך מלחמת יום הכיפורים, הוא מלחין, כותב, מתכנת וסולן.

בתו, ענהאל צימרמן, היא קלינאית תקשורת, מטפלת DIR, מדריכה, מרצה וצלמת, מתגוררת בתל אביב.

נפטר ב-21 באוקטובר 2022, והובא למנוחות ביישוב כליל . טללים היה  סב לחמישה נכדים.

 פעילותו האמנותית 
 בימוי סרטים 
 1976 – ירושלים 24.4.74
 1981 – עמק הבכא
 1983 – מפגש במדבר, סדרת טלוויזיה של 7 פרקים על מפגש משפחתו של ג'וליאן שגרן עם משפחה בדואית.
 1984 – יום ביומן אישי, דוקומנטרי. תעוד יום אחד ביומנו של דוד פרלוב.
 1988 – התמונה החסרה, סרט על העשייה של הסרט "הלם קרב" של יואל שרון.
 1988 – הקרב על החרמון.
 1992 – זמן הגמל. טללים גם הפיק וכתב את התסריט לסרט. היה מועמד לפרס אופיר לסרט העלילתי הטוב ביותר.
 1994 – אל תגעו לי בשואה. זוכה פרס אופיר לסרט התיעודי הטוב ביותר
 1998 – טרמפיסטים, (דינמיקה בין ישראלי ממוצע ושלושה טרמפיסטים שאסף: חייל דתי, בחורה היפית ובחור ערבי). היה גם העורך.
 1999 – החלום של אמא, סרט קולנוע. היה גם התסריטאי.
 2009 – פאזל ירושלים.
 2003 – גלות, מבט אישי בפרספקטיבה מלונדון על הקונפליקט הישראלי/פלסטיני. השתתף פסטיבל הסרטים הבין-לאומי בברלין ובפסטיבל הקולנוע ירושלים
 2010 – ללא בית.

 בימוי קלטות ילדים 
 1992 – דיג דיג דוג (בהשתתפות דליק ווליניץ, שרון שחל ונורית הירש)
 1993 – עוד דיג דיג דוג
 1994 – עולם קטן (בהשתתפות יעל אבקסיס, נורית הירש וצ'רלי סופר)
 1995 – ילדיש (בהשתתפות עוזי חיטמן. הוקרן גם בערוץ 2 מטעם טלעד)
 1995 – דיג דיג דוג 3
 1995 – בא לי מסיבה לי (בהשתתפות אורנה דץ ומשה דץ)
 1996 – אפרוחים (בהשתתפות ענת אלימלך, אסי לוי, שרי בז'יז'נסקי ושרון צור)
 1996 – הולכים לגן (בהשתתפות שרון שחל, אביגיל אריאלי, אייל אהרונוביץ' וכרמל סידי)

 בימוי סדרות טלוויזיה 
 1981 – עמוד האש, פרק 13
 1983 – מפגש במדבר - סדרת טלוויזיה לילדים
 1990 – כל האנשים הבודדים. סדרה דוקומנטרית בת 3 פרקים המתעדת מוזיקאים ישראלים (ימיה המוקדמים של להקת החברים של נטאשה, אלברט עמר ואהוד בנאי).
 1998 – תקומה, פרק 22

 עריכה 
 1980 – טרנזיט, סרט קולנוע (יחד עם לוי זיני)
 1983 – פרידה מסיני, תיעוד הפרידה מסיני. בימוי אליה סידס.
 1986 – משלים שועליים, סדרת אנימציה בפלסטלינה. במאי ומפיק: רוני אורן
 1992 – דרך האטלס, סדט תיעודי ששודר בערוץ הראשון
 הוראת קולנוע 
 מורה בחוג לקולנוע באוניברסיטת ת"א (1987–1999).
 מורה בבית הספר סם שפיגל לקולנוע ולטלוויזיה בירושלים (1989–2018).
 חבר סגל באקדמיה בצלאל (1993-–1999).
 מורה במעלה - בית הספר לקולנוע ולטלוויזיה (1990–1998).
 מורה במכללת תל חי.
 מורה בבית ברל.
 ESCAC בברצלונה.
 CCC במקסיקו סיטי (2003–2006).
 METFILM
 QUEEN MARY SOAS בלונדון.

 פרסים והוקרה 
 1990 – פרס וולגין לסרט התיעודי הטוב ביותר, פסטיבל הקולנוע ירושלים עבור "כל האנשים הבודדים"
 1994 – פרס אופיר על הסרט "אל תגעו לי בשואה".
 2008 – סרט קצר שהיה שותף בהפקתו נבחר לרשימה הקצרה של האוסקר האמריקאי.
 2015 – סרט שסייע בהפקתו היה מועמד ל־BAFTA הבריטי.

 קישורים חיצוניים 

 רטרוספקטיבה לאשר טללים, באתר סינמטק ירושלים
 אשר טללים, באתר "אישים"

 אשר טללים, במאגר הידע לקולנוע ישראלי ועולמי

 הערות שוליים 

קטגוריה:במאי קולנוע ישראלים
קטגוריה:מפיקי קולנוע ישראלים
קטגוריה:עורכי קולנוע ישראלים
קטגוריה:ישראלים ילידי מרוקו
קטגוריה:בוגרי תיכון עירוני דתי בני ברק
קטגוריה:סגל בית הספר סם שפיגל לקולנוע ולטלוויזיה
קטגוריה:סגל אוניברסיטת תל אביב: קולנוע וטלוויזיה
קטגוריה:סגל בצלאל
קטגוריה:סגל המכללה האקדמית תל חי
קטגוריה:סגל המכללה האקדמית בית ברל
קטגוריה:ישראלים שהיגרו לממלכה המאוחדת
קטגוריה:חיילי חטיבת גולני
קטגוריה:כליל: אישים
קטגוריה:ישראלים שנפטרו מסרטן
קטגוריה:ישראלים שנולדו ב-1950
קטגוריה:ישראלים שנפטרו ב-2022